Държавен вестник, бр. 90, 2014 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  90
МИНИСТЕРСТВО  
НА ОКОЛНАТА СРЕДА  
И ВОДИТЕ
МИНИСТЕРСТВО 
 НА РЕГИОНАЛНОТО РАЗВИТИЕ
МИНИСТЕРСТВО  
НА ЗДРАВЕОПАЗВАНЕТО
МИНИСТЕРСТВО  
НА ИКОНОМИКАТА  
И ЕНЕРГЕТИКАТА
Наредба за изменение и допълнение на На-
редба № 1 от 2007 г. за проучване, ползване 
и опазване на подземните води (обн., ДВ, 
бр. 87 от 2007 г.; изм. и доп., бр. 2 от 2010 г., 
бр. 15 от 2012 г. и бр. 28 от 2013 г.)
§ 1. В чл. 22, ал. 2, т. 7 в края на текста се 
добавя „и достатъчно данни за изчисляване 
на дългосрочната годишна средна степен на 
пълното им възстановяване“.
Заключителна разпоредба
§ 2. Наредбата влиза в сила от деня на 
обнародването є в „Държавен вестник“.
Министър на околната среда и водите: 
Светлана Жекова
Министър на регионалното развитие: 
Екатерина Захариева
Министър на здравеопазването: 
Мирослав Ненков
Министър на икономиката и енергетиката: 
Васил Щонов
7275
КОМИСИЯ ЗА ФИНАНСОВ 
НАДЗОР
НАРЕДБА № 49 
от 16 октомври 2014 г.
за задължителното застраховане по чл. 249, 
т. 1 и 2 от Кодекса за застраховането и за 
методиката за уреждане на претенции за 
обезщетение на вреди, причинени на моторни 
превозни средства
Раздел I
Общи положения
Чл. 1. (1) С наредбата се уреждат условията 
и редът за извършването на задължителното 
застраховане по застраховките „Гражданска 
отговорност“ на автомобилистите и „Злополу-
ка“ на пътниците, за сключване на граничната 
застраховка „Гражданска отговорност“ на 
автомобилистите, за издаване на сертификат 
„Зелена карта“ и редът за тяхното отчитане.
(2) С наредбата се урежда единната уни-
фицирана номерация за:
1. полиците по застраховка „Гражданска 
отговорност“ на автомобилистите;
2. полиците по гранична застраховка „Граж-
данска отговорност“ на автомобилистите;
3. сертификатите „Зелена карта“;
4. полиците по задължителната застраховка 
„Злополука“ на пътниците.
(3) С наредбата се въвежда единна методи-
ка за уреждане на претенции за обезщетение 
на вреди, причинени на моторни превозни 
средства. Съветът на Гаранционния фонд еже-
годно до 30 септември приема и представя в 
Комисията за финансов надзор становище за 
необходимостта от актуализация на методи-
ката по изречение първо заедно с конкретни 
предложения за изменение и допълнение в 
съответствие с изразеното становище.
(4) С наредбата се урежда съдържанието 
на полиците по застраховка „Гражданска 
отговорност“ на автомобилистите.
Чл. 2. Договорите за задължителна застра-
ховка „Гражданска отговорност“ на автомо-
билистите и за задължителна застраховка 
„Злополука“ на пътниците се сключват само 
по условията на Кодекса за застраховането 
и тази наредба.
Чл. 3. (1) За едно и също моторно превозно 
средство и в рамките на лимитите по чл. 266 
от Кодекса за застраховането застраховател 
няма право да сключва задължителна застра-
ховка „Гражданска отговорност“ на автомоби-
листите при наличието на друга такава, при 
условие че сроковете на валидност на двете 
застраховки изцяло или частично съвпадат. 
(2) Гаранционният фонд обезпечава техно-
логично изпълнението на забраната по ал. 1.
Раздел II
Задължителна застраховка „Гражданска 
отговорност“ на автомобилистите
Чл. 4. (1) Застрахователната полица по 
задължителна застраховка „Гражданска отго-
ворност“ на автомобилистите съдържа само 
реквизитите по чл. 184, ал. 3, т. 6, 8, 9, 10 и 
ал. 5 от Кодекса за застраховането, както и:
1. наименованието на застрахователя;
2. седалището и адрес на управление на 
застрахователя, като застрахователите от тре-
та държава, извършващи дейност чрез клон 
в Република България, посочват седалището 
и адреса на управление на застрахователя 
в третата държава и на клона в Република 
България;
3. номер на акта на компетентния орган, 
с който е издаден лиценз за извършване на 
застрахователна дейност от застрахователя, 
като застрахователите от трета държава, 
извършващи дейност чрез клон в Република 
България, посочват номера на акта на ком-